கேள்வி: பஞ்காக் அருவி - அருவிகள் பற்றி விளக்கவும்.
பதில்: கடினமான கூர் முனைகளுடன் ஒழுங்கற்று அமைந்துள்ள நிலப்பரப்பு வழியாக அதன் வழியைக் கண்டுபிடிக்கும் முயற்சியில் பனாய் நதி, தன்னை ஐந்து வெவ்வேறு நீரோடைகளில் கிளைத்து பாய்ந்து, பாறைகளின் கொத்து வழியாக எங்கும் நிறைந்த பாடல்களை உருவாக்குகிறது. ஜோன்ஹா அருவி மற்றும் ஹுண்ட்ரு அருவிகள் போல, பஞ்சாகின் நீர் பெரிய உயரத்திலிருந்து விழாது. ஆனாலும், ஒருவர் தண்ணீருக்கு அருகில் வரும்போது அதன் கர்ஜனையை கிட்டத்தட்ட கேட்க முடியும், ஏனென்றால், கிளைத்த ஐந்து நீரோடைகள் அனைத்தும் பாறைகளை மிகவும் மூர்க்கமான முறையில் தாக்குகின்றன. பார்ப்பதற்கும் கேட்பதற்கும் இது ஒரு இனிய விருந்து. இப்பகுதியில் அதிக எண்ணிக்கையிலான அருவிகள் இருந்தபோதிலும், பஞ்காக் அருவி பாதுகாப்பானது என்பதால் சுற்றுலா பயணிகளின் விருப்பமான ஒன்றாகும். நீர் குறைந்த உயரத்தில் இருந்து விழுவதனால், சுற்றுலாப் பயணிகள் விரைவான நீரின் ஓட்டத்தினில் மகிழ்வார்கள். பெரும்பாலான மக்கள் குடும்பத்தினருடனும் நண்பர்களுடனும் சுற்றுலாவிற்கு இங்கு வருகிறார்கள். சார்க்கண்டு அரசின் சுற்றுலாத் துறையின் திட்டங்களின்படி, பஞ்காக் அருவிக்கு விரைவில் ஒரு தானியங்கிக்கருவி, ஒரு உணவகம், கழிப்பறைகள், துரித உணவகங்கள், விளக்கு வசதிகள் மற்றும் ஒரு காவற்கோபுரம் கிடைக்கும்.
கேள்வி: பஞ்காக் அருவி - போக்குவரத்து பற்றி விளக்கவும்.
பதில்: பஞ்காக் அருவி குந்தி மாவட்டம் இருந்து சைபாசா செல்லும் சாலையில் 8 கிலோமீட்டர் (5.0 மைல்) தொலைவில் உள்ளது. இது ராஞ்சியில் இருந்து 55 கிலோமீட்டர் (34 மைல்) தொலைவில் உள்ளது. குந்தி, தேசிய நெடுஞ்சாலை 75 அல்லது ராஞ்சி-சைபாசா நெடுஞ்சாலையில் உள்ளது.